# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **Comuna Carastelec**, cu sediul în comuna Carastelec, satul Carastelec, nr. 334, jud. Sălaj, înregistrată la APM Salaj cu nr. 6948/28.11.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.07.2018, că proiectul: ***Amenajare piață agroalimentară în Comuna Carastelec*,** propus a fi amplasat în comuna Carastelec, satul Carastelec, stradă fără denumire, nr. f.n., jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 10 lit. b);

b) Caracteristicile proiectului:

b1) mărimea proiectului: Piata agroalimentara va fi destinata comercializarii produselor de origine non-animala: legume, fructe, seminte, cereale, produse artizanale, etc. Construcția va avearegimul de inaltime parter, cladirea avand o suprafata construita de 203.40 mp si o suprafata desfasurata de 203.40 mp , reprezentat de:

- **caldire administraţie**, cladire parter cu suparafata de 42.80 mp, realizat cu fundatii din beton, pereti din zidarie de caramida, planseu din lemn, invelitoare din tigla. In cladire sunt amenajate spatiile functionale pentru birou administratie, vestiare, grupuri sanitare. Cladirea va fi dotata cu instalatii sanitare, electrice şi termice;

- **cladire piaţă:** cladire parter deschisă şi acoperită, cu suprafata construita de 160.60 mp, realizata cu stuctura din stalpi de lemn, pe fundatii izolate, sarpanta din lemn cu invelitoare din tiglă, pardoseli din dale prefabricate asezate pe un strat de balast si nisip.

Prin proiect in cladire s-au asigurat urmatoarele compartimente functionale:

* spatiu piata 156.65mp;
* birou administratie piata 9.00mp;
* deposit 2.35mp;
* vestiar femei 4.20mp;
* vestiar barbati 2.85mp;
* hol 4.00mp;
* hol 3.35mp;
* hol 2.30mp;
* g.s. femei 1.35mp;
* g.s. barbati 1.35mp

**Suprafata Construita** 203.40mp

**Suprafat Utila** 187.40mp

**Amenajari exterioare,** cuprinzand urmatoarele categorii de lucrari:

- trotuar de beton realizat perimetral cladirii, cu latimea de 1.20 m, realizand o suprafata de trotuar de 140 mp.

- sant betonat—rigola carosabila cu gratar metalic, realizat in partea de sud a clădirii, la extrimitatea trotuarului, pentru colectarea apelor pluviale dinspre cladire, sant betonat pe o lungime de 35m.

-platforma biciclete: amenajarea unei pltforme dalate de 16 mp, cu suport-rastele pentru biciclete;

-parcare si dum acces, reprezentand o suprafta de 670 mp pentru drum de acces si paracare, realizata cu 30cm balast, 10cm macadam si doua straturi imbracaminte asfaltica: binder de legatura din beton asfaltic BAD20 si strat de uzura din beton asfaltic BA16.

- gardulet din lemn pentru imprejmuire cladire piata la limita dinspre nord, cu inaltimea de cca. 80cm, fixat intre stalpii de lemn ai halei-piaţa.

-insamantare teren: 100 mp

-plantare arbusti (tuia): 8 buc.

-plantare arbori (tei):10 buc.

Indicii urbanistici PE AMPLASAMENT:

Suprafata teren studiat 1.800,00 mp;

Suprafata construita totala pe amplasament 203.40 mp;

Suprafata desfasurata totala pe amplasament 203.40 mp;

b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apa: va fi realizata printr-un bransament din conducte de PEID cu De 32 mm, de la reteaua stradala existenta. La limita de proprietate se va amplasa un camin de apometru prefabricat, echipat cu un contor cu DN 15 mm. Conductele de alimentare cu apa vor fi pozate ingropat in sant pe pat de nisip la adâncimea de 0,90 m.

*-* alimentarea cu energie electrică*:* se va face de la rețeaua de energie electrică existentă în zonă;

- alimentarea cu energie termică: Pentru prepararea apei calde menajere s-a prevazut un boiler electric cu volumul util de 15 l, montat in incaperea hol.

b4) evacuarea apelor uzate: din imobil vor fi conduse prin racordul exterior proiectat, spre reteaua stradala existenta. Reteaua de incinta proiectata se va realiza prin tevi de PVC kg cu De 110 mm. La limita de proprietate s-a prevazut un camin de racord din elemente prefabricate din beton.

Pentru evacuarea apei de pe suprafetele pardoselelor, din grupurile sanitare, s-au prevazut sifoane de pardoseala cu garda hidraulica. Pentru mentinerea garzii hidraulice, la aceste sifoane s-a racordat un obiect sanitare cu utilizare frecventa.

Apele pluviale colectate de pe suprafata acoperisului si de pe suprafetele pavate ale incintei, respectiv suprafetele inierbate se vor colecta si dirija prin rigole deschise spre limita perimetrala a proprietatii, cu descarcare in santul existent, fara schimbarea regimului hidrologic al apelor de suprafata si fara schimbarea directiilor naturale de scurgere a acestora.

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Carastelec, satul Carastelec, stradă fără denumire, nr. f.n., jud. Sălaj, jud. Sălaj.

c1) utilizarea existentă a terenului: conform certificatului de urbanism nr. 9/23.11.2017 emis de Primăria Comunei Carastelec, terenul se află în intravilanul localității Carastelec, și face parte din domeniul public aflat în administrarea comunei Carastelec;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 23.07.2018 au fost solicitate următoarele acte/avize:

- aviz racordare Compania de Apă Someș SA;

- notificare DSP;

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

**Şef serviciu Avize, Acorduri, Autorizații,**

**ing. Gizella Balint**

Întocmit,

cons. Hajnalka Mate - György